Source: http://www.mikkeli.fi/node/27242
Timestamp: 2017-10-19 05:30:46+00:00
Document Index: 17101283

Matched Legal Cases: ['§ 5', '§ 8', '§ 10', '§ 11', 'kko ', '§ 12', '§ 13', '§ 14', '§ 15', '§ 16', '§ 17', '§ 190', '§ 18', '§ 19', '§ 20', '§ 22']

Kaupunginhallitus 19.6. | Mikkeli
Vesiliikelaitoksen johtosääntö
Etusivu ›› Uutinen ›› Kaupunginhallitus 19.6.
19.6.2017 - 17:47
Kaupunginhallitus 19.6.
Mikkelin kaupunginhallitus kokoontui ensimmäistä kertaa uudella kokoonpanolla ja uuden puheenjohtajan Markku Aholaisen (sd.) johdolla. Kaupunginhallitus muun muassa valitsi henkilöitä toimielimiin ja vahvisti toimintasääntöjä. Hallitus jää nyt kesätauolle ja kokoustaa seuraavan kerran 14. elokuuta uuden aikataulun mukaisesti jo klo 14 alkaen.
Päätökset pykälittäin
§ 5 – 7 Toimintasäännöt
Kaupunginhallitus hyväksyi kolme toimintasääntöä.
Konserni- ja elinvoimapalveluiden toimintasäännöstä käydyn keskustelun aikana esittelijä täydensi esitystään siten, että kaupunginjohtajan toimivaltaan lisätään oikeus päättää kuolinpesien varojen ja testamenttivarojen käytöstä. Lisäksi esittelijä täydensi esitystä niin, että palvelualueiden toimintasäännöt tullaan yhdenmukaistamaan vuoden 2017 loppuun mennessä.
Vammaisneuvoston toimintasääntöä muutetaan siten, että vammaisneuvoston edustajilla on läsnäolo- ja puheoikeus hyvinvoinnin ja osallisuuden lautakunnassa sekä kaupunkiympäristölautakunnassa. Lisäksi kaupunginhallitus täydensi toimintasääntöä maininnalla siitä, että vammaisneuvosto voi asettaa halutessaan edustajan myös kasvatus- ja opetuslautakuntaan.
Vanhusneuvoston toimintasääntöön tulee painotukseksi terveyden ja hyvinvoinnin edistämisen näkökulma. Myös vanhusneuvoston edustajilla on läsnäolo- ja puheoikeus hyvinvoinnin ja osallisuuden lautakunnassa sekä kaupunkiympäristölautakunnassa.
Sekä vammais- että vanhusneuvoston edustajalla on läsnäolo- ja puheoikeus myös kaupunginvaltuuston kokouksissa.
§ 8 – 9 Vammaisneuvoston jäsenten valinta 2017-2021 ja vanhusneuvoston jäsenten valinta 2017-2021
Kaupunginhallitus valitsi jäsenet neuvostoihin esitysten mukaisesti niin, että teknisenä korjauksena listatekstiin muutettiin oikeat nimet, Anneli Liukkonen ja Satu Hasanen.
§ 10 Kaupunginhallituksen kokousaikataulu syksylle 2017
Kaupunginhallitus vahvisti syksyn kokousajat. Seuraava kokous on 14. elokuuta.
Keskustelun aikana kaupunginjohtaja muutti esitystään siten, että kokoukset alkavat jatkossa jo klo 14. Esityksessä alkamisaika oli klo 13. Kaupunginhallitus hyväksyi muutetun esityksen yksimielisesti.
§ 11 Kaupunginhallituksen edustajat lautakunnissa ja johtokunnissa 2017 -2019
Kaupunginhallitus nimesi seuraavat edustajansa lautakuntiin ja johtokuntiin:
- kasvatus- ja opetuslautakunta: Jenni Tissari (sd.)
- hyvinvoinnin ja osallisuuden lautakunta: Pekka Pöyry (kesk.)
- kaupunkiympäristölautakunta Jyrki Koivikko (kok.)
Aiempaan käytäntöön on tullut sellainen muutos, että kaupunginhallitus ei enää nimeä edustajiaan aluejohtokuntiin eikä liikelaitosten johtokuntiin. Sen sijaan aluejohtokuntien ja Otavan Opiston johtokuntaan edustajan nimeää hyvinvoinnin ja osallisuuden lautakunta ja Vesiliikelaitoksen johtokuntaan edustajan nimeää kaupunkiympäristölautakunta.
§ 12 Jäsenten ehdottaminen verotuksen oikaisulautakuntaan toimikaudelle 2018-2022
Kaupunginhallitus nimesi verotuksen oikaisulautakuntaan Mikkelin kaupungin edustajaksi Juha Vuoren ja hänen henkilökohtaiseksi varajäsenekseen Pekka Pöyryn.
§ 13 Edustajien nimeäminen Vaalijalan kuntayhtymän yhtymäkokouksiin 2017-2021
Kaupunginhallitus nimesi Vaalijalan kuntayhtymän yhtymäkokouksiin Mikkelin kaupungin edustajaksi Reijo Hämäläisen (henkilökohtainen varajäsen Liisa Ahonen) ja Seija Kuikan (henkilökohtainen varajäsen Jukka Saikkonen).
§ 14 Edustajien nimeäminen YT-neuvottelukuntaan 2017 – 2018
Kaupunginhallitus nimesi YT-neuvottelukunnan jäseniksi Soile Kuitusen, Outi Kaurian ja Juha Vuoren.
§ 15 Poliisin neuvottelukunnan jäsenen valinta 2017 alkavalle neuvottelukunnan toimikaudelle
Kaupunginhallitus päätti esittää valtuustolle, että se nimeää jäsenen poliisin neuvottelukuntaan.
§ 16 Mikkelin kaupungin edustajat Etelä-Savon kampuskiinteistöt Ky:n yhtymäkokouksissa valtuustokaudella 2017 – 2021
Kaupunginhallitus nimesi kaupungin edustajiksi Seija Kuikan (varajäsen Kirsi Olkkonen), Pekka Seleniuksen (varajäsen Paavo Puhakka) ja Markku Aholaisen (varajäsen Satu Taavitsainen).
Yhtymän tarkastuslautakuntaan kaupunginhallitus nimesi Jani Lauanteen (varajäsen Pertti Anttonen) ja Juha Vuoren (varajäsen Eero Aho).
§ 17 Palveluorganisaatiouudistuksen toteuttaminen
Kaupunginhallitus täydensi 29.5.2017 § 190 tekemäänsä päätöstä toteamalla, että yhteistoimintamenettely käynnistyy automaattisesti organisaatiomuutoksissa, mutta Mikkelin kaupungin palveluorganisaatiomuutoksella ei tavoitella irtisanomisia.
§ 18 Organisaatiouudistuksen toteuttamiseen liittyvä vakanssipaketti 1.6.2017 alkaen
Kaupunginhallitus päätti perustaa sivistysjohtajan viran ja siirtää siihen Virpi Siekkisen. Samalla kaupunginhallitus lakkautti sivistystoimen johtajan viran.
Kaupunginhallitus päätti muuttaa teknisen johtajan Jouni Riihelän virantoimitusvelvollisuutta palvelualuejohtajan ja kaupunkikehityksen tulosaluejohtajan tehtävän mukaiseksi.
Muutokset tulevat voimaan välittömästi eli 19.6.2017.
§ 19 Katso-tunnistautumista koskeva valtuutus
Kaupunginhallitus valtuutti Essoten myöntämään oikeuksia Kela-tietojen käsittelyyn Katso-palvelussa.
§ 20 – 21 Tonttien uudelleen vuokraaminen
Esittelijä veti asiat pois listalta.
§ 22 – 23 Valtuustoaloitteet
Kylätalo Otavaan ja Suomenniemen koulun säilyttäminen 3-opettajaisena
Kaupunginhallitus päätti lähettää vastaukset edelleen kaupunginvaltuustolle tiedoksi.
Kaupunginhallituksen puheenjohtaja Markku Aholainen, 0400 745 537
11:43 • 18.10.
Tiedote: Etelä-Savon ELY-keskuksesta haettava avustus rakennusperinnön hoitoon
Rakentamisen poikkeamislupia
Vanhusten asumispalvelujen kilpailutus tuotti Essotelle hyvän sadon
Mikkelin seudun ympäristölautakunnan päätös
Kaupungin laskutusosoitteet muuttuvat 24.10. alkaen
Syyslomalla järjestetään koululaisten kulttuurityöpajoja
Kaupunginhallitus 16.10.
Tuntematon sotilas -tapahtuma Päämajamuseossa 23.10.
Elävä kaupunki -hanke elävöittää Tuppuralaa
17:20 • 13.1.
Kaupunginhallituksen kokous 13.1.2014
18:05 • 20.1.
Kaupunginhallituksen kokous 20.1.2014
18:13 • 10.2.
Kaupunginhallituksen kokouspäätöksiä 10.2.2014
18:52 • 3.3.
Kaupunginhallituksen kokouspäätöksiä 3.3.2014